b'\n_START_ARTICLE_\nKano Motonobu\n_START_SECTION_\n\xc5\xa0eima\n_START_PARAGRAPH_\nManoma, kad Kano \xc5\xa1eima yra kilusi i\xc5\xa1 kari\xc5\xb3 \xc5\xa1eimos, kuri gyveno Kano vietov\xc4\x97je. \xc5\xa0eimos galva buvo Kano Kagenobu, kil\xc4\x99s i\xc5\xa1 Imagava gimin\xc4\x97s. Jis taip pat buvo tapytojas, kuris nor\xc4\x97damas 1432m. aplankyti A\xc5\xa1ikaga Yoshinori, nutap\xc4\x97 kalno Mount Fuji paveiksl\xc4\x85. Kano \xc5\xa1eimos darbai dominavo tapybos pasaulyje nuo Muroma\xc4\x8di periodo (1333- 1568m.) iki Edo periodo pabaigos (1600- 1868m.). Kano Masanobu, Motonobu t\xc4\x97vas, buvo Kano mokyklos \xc4\xafk\xc5\xabr\xc4\x97jas, taip pat 1481m. buvo oficialus A\xc5\xa1ikaga shogunate tapytojas. Jis buvo profesionalus ir vis\xc5\xb3 labai gerbiamas menininkas. Kano Masanobu palikuonys toliau tes\xc4\x97 jo prad\xc4\x97t\xc4\x85 darb\xc4\x85 ir pl\xc4\x97t\xc4\x97 Kano mokylos pasiekinus.\n_START_SECTION_\nJaunyst\xc4\x97\n_START_PARAGRAPH_\nKaip ir t\xc4\x97vas Masanobu, pirmasis Kano dailininkas, Motonobu tarnavo Ashikagoje ir buvo mokomas Kinijos \xc4\xafkv\xc4\x97pto monochromatinio tapymo stiliaus ra\xc5\xa1alu. Kai i\xc5\xa1moko \xc5\xa1io tapybos meno, u\xc5\xbesakymai \xc4\x97m\xc4\x97 plusti i\xc5\xa1 visos Japonijos, \xc4\xafskaitant A\xc5\xa1ikagos vyriausyb\xc4\x99, \xc4\xafvairius aristokratus ir pagrindines Kioto \xc5\xa1ventyklas. U\xc5\xbe atlyg\xc4\xaf ir \xc4\xafgaut\xc4\x85 praktik\xc4\x85 Motonobu ir toliau gal\xc4\x97jo tobulinti savo tapybos \xc4\xafg\xc5\xabd\xc5\xbeius.\n_START_SECTION_\nDarbai\n_START_PARAGRAPH_\nMotonobu buvo labai talentingas ir universalus menininkas. Jis i\xc5\xa1siskyr\xc4\x97 savo peiza\xc5\xbeais (tap\xc4\x97 tiek monochroni\xc5\xa1kus tiek \xc5\xa1velni\xc5\xb3 spalv\xc5\xb3), fig\xc5\xabromis ir g\xc4\x97li\xc5\xb3 ir pauk\xc5\xa1\xc4\x8di\xc5\xb3 paveikslais. Vienas i\xc5\xa1 jo anks\xc4\x8diausiai u\xc5\xbefiksuot\xc5\xb3 darb\xc5\xb3 buvo nedidel\xc4\x97s medin\xc4\x97s lentel\xc4\x97s, kurios vaizdavo trisde\xc5\xa1imt \xc5\xa1e\xc5\xa1is nemirtingus poetinius k\xc5\xabrinius. \xc5\xa0ias plok\xc5\xa1teles 1515m. u\xc5\xbesak\xc4\x97 grup\xc4\x97 Sakai prekybinink\xc5\xb3 \xc5\xa0into \xc5\xa1ventyklai. Sanjoni\xc5\xa1i \xc5\xa1eima, kuri buvo glaud\xc5\xbeiai siejama su imperatoriumi, pakviet\xc4\x97 j\xc4\xaf pademonstruoti savo talent\xc4\x85 ir vie\xc5\xa1ai nutapyti paveiksl\xc4\x85. Kano Motonobu pasirodymo susirinko pa\xc5\xbei\xc5\xabr\xc4\x97ti gausybe sve\xc4\x8di\xc5\xb3. Jis tur\xc4\x97jo b\xc5\xabti lankstus, kad patenkint\xc5\xb3 kiekvieno individual\xc5\xb3 skon\xc4\xaf. Motonobu laikomas Kano mokyklos patriarchu, nes vaidino svarb\xc5\xb3 vaidmen\xc4\xaf sujungdamas savo menin\xc4\xaf talent\xc4\x85 su \xc4\xafvairiapusi\xc5\xa1kumu. Daugelis jo paveiksl\xc5\xb3 iki \xc5\xa1i\xc5\xb3 dien\xc5\xb3 yra saugomi Kioto \xc5\xa1ventyklose. Ten jis dekoravo tris kambarius su skirtingo stiliaus kra\xc5\xa1tovaizd\xc5\xbei\xc5\xb3 paveikslais: pirmasis stilius- \xc5\xa1velnaus ra\xc5\xa1alo (Muqi Fachang XIIa pab.- XIIIa per.), antrasis stilius- kietas ir grie\xc5\xbetas stilius (Hsia Kuei 1195-1224m.) ir tre\xc4\x8diasis stilius buvo \xe2\x80\x9enetaisyklingo\xe2\x80\x9c ra\xc5\xa1alo (Yu Chien 1230m.). Kai kurie i\xc5\xa1 Kano Motonobu paveiksl\xc5\xb3 i\xc5\xa1 prad\xc5\xbei\xc5\xb3 buvo gaminami ant stumdom\xc5\xb3 plok\xc5\xa1\xc4\x8di\xc5\xb3, v\xc4\x97liau buvo montuojami ant kaban\xc4\x8di\xc5\xb3 ritini\xc5\xb3. Tarp j\xc5\xb3 buvo ir garsieji \xe2\x80\x9e49 peiza\xc5\xbeai su g\xc4\x97l\xc4\x97mis ir pauk\xc5\xa1\xc4\x8diais\xe2\x80\x9c.\n_START_SECTION_\nKano mokykla\n_START_PARAGRAPH_\nTaso Mitsunobu, Tasos tapybos mokyklos \xc4\xafkur\xc4\x97jas, buvo Motonobu \xc5\xbemonos t\xc4\x97vas. Tosos mokykla specializavosi \xc4\xaf Yamato tapybos stili\xc5\xb3. Mitsunobu sujung\xc4\x97 stipr\xc5\xb3 darb\xc4\x85 teptuku \xe2\x80\x9esuiboku-ga\xe2\x80\x9c su dekoratyviniu menu \xe2\x80\x9eYamato-e\xe2\x80\x9c. \xc5\xa1is stilius buvo pritaikomas didel\xc4\x97ms kompozicijoms ir dominavo Japonijos meninink\xc5\xb3 darbuose dar tris \xc5\xa1imtus met\xc5\xb3._NEWLINE_Motonobu 1530m. vadovavo nedidelei Kano mokyklos dirbtuvei, kuri buvo \xc4\xafsik\xc5\xabrusi Kioto \xc5\xa1iaur\xc4\x97je. Mokykla tur\xc4\x97jo vos de\xc5\xa1imt dailinink\xc5\xb3, tarp j\xc5\xb3 ir trys Motonobu s\xc5\xabn\xc5\xabs- Shoei (1519-1592m.), Yuusetsu (1514- 1562m.) ir Joshin. Taip pat dirbtuv\xc4\x97se dirbo Motonobu jauniausias brolis Yukinobu (1513- 1575m.) ir dar keli padej\xc4\x97jai. Kadangi Kano Motonobu buvo pagrindinis paveiksl\xc5\xb3 dailininkas jis perim\xc4\x97 vis\xc5\xb3 projekt\xc5\xb3 ir u\xc5\xbesakym\xc5\xb3 sudarym\xc4\x85, gamyb\xc4\x85 ir organizavim\xc4\x85. Dailininkas labai aktyviai dalyvavo parduodant savo k\xc5\xabrinius, taip pat ir savo studijos vadovavime. Netrukus jam \xc4\x97m\xc4\x97 labai sektis, d\xc4\x97l to kad jis buvo labai verslus ir protingas. Ilgainiui studij\xc4\x85 pam\xc4\x97go \xc5\xbemon\xc4\x97s, kurie tapo nuolatinias lankytojais. \xc5\xbdmon\xc4\x97ms jis patiko d\xc4\x97l savo k\xc5\xabrybi\xc5\xa1kumo ir detalumo. Menininkas pirmasis prad\xc4\x97jo kurti kompozicijas i\xc5\xa1 savo eskiz\xc5\xb3. Kai Motonobu nutapydavo paveiksl\xc4\x85 jo s\xc5\xabnus ir padej\xc4\x97jai atlikdavo kitas gamybos dalis, tokias kaip: pigment\xc5\xb3 mai\xc5\xa1ymas, popieriaus paruo\xc5\xa1imas, fono nuda\xc5\xbeymas arba tiesiog nedideli\xc5\xb3 spalv\xc5\xb3 plot\xc5\xb3 u\xc5\xbepildymas. Padaug\xc4\x97jus u\xc5\xbesakymams taip pat daug\xc4\x97jo ir padej\xc4\x97j\xc5\xb3. Motonobu reikalavo organizacini\xc5\xb3 ir menini\xc5\xb3 \xc4\xafg\xc5\xabd\xc5\xbei\xc5\xb3._NEWLINE_Motonobu ir jo dirbtuv\xc4\x97s \xc4\xafgijo puiki\xc4\x85 reputacij\xc4\x85 ir tapo labai gars\xc5\xabs Kioto mieste. To meto Japonijoje jis buvo labai vertinamas ir garsus tapytojas. 1539m. ir 1553m. jis buvo vienas i\xc5\xa1 Osakos mieste Ishiyama Honganji (pagrindin\xc4\x97 Jodo Shinshu budizmo sektos \xc5\xa1ventykla) dekoruojan\xc4\x8di\xc5\xb3 \xc5\xbemoni\xc5\xb3. Tai buvo labai ne\xc4\xafprasta ir keista, nes Motonobu buvo \xe2\x80\x9eNichiren\xe2\x80\x9c arba \xe2\x80\x9eHokke\xe2\x80\x9c sektos narys. \xc5\xa0i sekta buvo Jodo Shinshu religiniai prie\xc5\xa1ai._NEWLINE_Kano Motonobu apmok\xc4\x97 savo dirbtuv\xc4\x97s pagalbinius menininkus, tarp kuri\xc5\xb3 buvo daug jo \xc5\xa1eimos nari\xc5\xb3 ir kit\xc5\xb3 mokini\xc5\xb3, kad geb\xc4\x97t\xc5\xb3 atlikti daugyb\xc4\x99 dizain\xc5\xb3 ir technik\xc5\xb3. Mokiniai steb\xc4\x97davo kaip meistras tapo k\xc5\xabrin\xc4\xaf ir mok\xc4\x97si jo technik\xc5\xb3. Motonobu suteik\xc4\x97 studentams vis\xc5\xb3 reikaling\xc5\xb3 priemoni\xc5\xb3 ir pavert\xc4\x97 juos tikrais Motonobu k\xc5\xabrini\xc5\xb3 \xc5\xbeinovais.\n_START_SECTION_\nStilius\n_START_PARAGRAPH_\nVienas garsiausi\xc5\xb3 ir \xc4\xaf\xc5\xbeimiausi\xc5\xb3 Motonobu stili\xc5\xb3 buvo tapymas teptuku. Jo paveikslai tur\xc4\x97jo minimalistin\xc4\xaf spalv\xc5\xb3 spektr\xc4\x85. Formos- organi\xc5\xa1kos, nat\xc5\xabralios ir pilnos dramati\xc5\xa1kumo ir gyvybi\xc5\xa1kumo. \xc5\xa0ie paveikslai taip pat \xc5\xbeinomi kaip \xe2\x80\x9esuibokuga\xe2\x80\x9c- monochromatiniai ra\xc5\xa1alo, vandens pagrindu, paveikslai. Taip pat Motonobu buvo puikus peiza\xc5\xbe\xc5\xb3 tapytojas. Jis pristat\xc4\x97 stiprius kont\xc5\xabrus ir dr\xc4\x85sius dekoravimo ra\xc5\xa1tus. Kra\xc5\xa1tovaizd\xc5\xbei\xc5\xb3 paveikslai buvo tapomi monochromi\xc5\xa1kai ir buvo naudojamos \xc5\xa1viesesn\xc4\x97s spalvos. Motonobu buvo labai i\xc5\xa1radingas kuriant \xc4\xafvairias fig\xc5\xabras, g\xc4\x97li\xc5\xb3 ir pauk\xc5\xa1\xc4\x8di\xc5\xb3 paveikslus._NEWLINE_\xc5\xa0is dailininkas ne tik tapydavo, bet ir pritaik\xc4\x97 tris skirtingus kaligrafijos stilius. Pirmasis stilius- formalus vadinamas \xe2\x80\x9eShintai\xe2\x80\x9c (nauja forma), kitas labiau neformalus stilius, vadinamas \xe2\x80\x9eGyosho\xe2\x80\x9c (b\xc4\x97gantis stilius). Paskutinysis, kursyvo stilius, \xe2\x80\x9esosho\xe2\x80\x9c (\xc5\xbeol\xc4\x97).\n_START_SECTION_\nPaveldas\n_START_PARAGRAPH_\nVienas i\xc5\xa1 Kano Motonobu did\xc5\xbeiausi\xc5\xb3 pasiekim\xc5\xb3 buvo naujos tapybos technikos suk\xc5\xabrimas. \xc5\xa0is metodas buvo ankstyvosios Kano mokyklos stiliaus pagrindas. Naujoji technika buvo vadinama \xe2\x80\x9ewa-kan\xe2\x80\x9c ir tai buvo Japonijos ir Kinijos tapybos stili\xc5\xb3 mi\xc5\xa1inys. \xc5\xa0is derinys tur\xc4\x97jo solid\xc5\xbei\xc4\x85 ir kruop\xc5\xa1\xc4\x8di\xc4\x85 teptuko technik\xc4\x85. Taip pat tur\xc4\x97jo tam tikras \xe2\x80\x9eYamato-e\xe2\x80\x9c stiliaus ypatybes, tokias kaip smulkias linijas ir i\xc5\xa1skirtinius dekoravimo ra\xc5\xa1tus. Taip pat tur\xc4\x97jo pana\xc5\xa1um\xc5\xb3 d\xc4\x97l spalv\xc5\xb3 pasirinkimo ir auksini\xc5\xb3 lap\xc5\xb3 motyv\xc5\xb3 naudojimo._NEWLINE_Kano mokykla klest\xc4\x97jo d\xc4\x97l toki\xc5\xb3 lyderi\xc5\xb3, kaip Motonobu. Jis steng\xc4\x97si perduoti visas savo sukauptas \xc5\xbeinias ateities kartoms. Kano mokyklos studentams \xc4\xafkv\xc4\x97p\xc4\x97 daugiau k\xc5\xabrybi\xc5\xa1kumo ir lankstumo darbuose. \xc5\xa0i \xc4\xafstaiga buvo \xc4\xafkurta XVa., ta\xc4\x8diau ji tur\xc4\x97jo ilgalaik\xc4\xaf poveik\xc4\xaf. Sistema buvo patriarchali ir modeliuojama kit\xc5\xb3 gildij\xc5\xb3 metu. Grie\xc5\xbetas mokymas padar\xc4\x97 Kano mokykl\xc4\x85 s\xc4\x97kming\xc4\x85. Mokymasis buvo pagrindin\xc4\x97 mokyklos vertyb\xc4\x97, tod\xc4\x97l Motonobu leido savo mokiniams steb\xc4\x97ti ji dirbant. Jis dom\xc4\x97josi b\xc5\xabsimomis kartomis, taip vystidamas savo stili\xc5\xb3.\n_START_SECTION_\n\xc5\xa0altiniai\n_START_PARAGRAPH_\nMakoto, U. (1967). Literary and Art Theories in Japan. (pp. 132-134). Cleveland, Ohio: Press of Western Reserve University._NEWLINE_Seiroku, N. (1966). The Arts of Japan. (pp. 34-35). Tokio: Kodansha Internatinal Ltd._NEWLINE_Swann, P. (1963). Art of China, Korea, and Japan. (pp. 198-200). New York: 64 University Place._NEWLINE_The Editors of Encyclopedia Britannica. (2007). Encyclopedia Britannica. Internete i\xc5\xa1: https://www.britannica.com/biography/Kano-Motonobu'